CELEX: 62012CB0511
Language: et
Date: 2014-04-10 00:00:00
Title: Kohtuasi C-511/12: Euroopa Kohtu (kümnes koda) 10. aprilli 2014 . aasta määrus (Tribunal Central Administrativo Norte eelotsusetaotlus – Portugal) – Joaquim Fernando Macedo Maia jt versus Fundo de Garantia Salarial, IP (Euroopa Kohtu kodukorra artikkel 99 — Eelotsusetaotlus — Direktiiv 80/987/EMÜ — Direktiiv 2002/74/EÜ — Töötajate kaitse tööandja maksejõuetuse korral — Tagatisasutused — Tagatisasutuste maksekohustuse piiramine — Töötasunõuded, mis tekkisid rohkem kui kuus kuud enne kohtule tööandja maksejõuetuse tuvastamiseks hagi esitamist)

11.8.2014   
            
            
               ET
            
            
               Euroopa Liidu Teataja
            
            
               C 261/2
            
         Euroopa Kohtu (kümnes koda) 10. aprilli 2014. aasta määrus (Tribunal Central Administrativo Norte eelotsusetaotlus – Portugal) – Joaquim Fernando Macedo Maia jt versus Fundo de Garantia Salarial, IP
   (Kohtuasi C-511/12) (1)
   
   ((Euroopa Kohtu kodukorra artikkel 99 - Eelotsusetaotlus - Direktiiv 80/987/EMÜ - Direktiiv 2002/74/EÜ - Töötajate kaitse tööandja maksejõuetuse korral - Tagatisasutused - Tagatisasutuste maksekohustuse piiramine - Töötasunõuded, mis tekkisid rohkem kui kuus kuud enne kohtule tööandja maksejõuetuse tuvastamiseks hagi esitamist))
   2014/C 261/02
   Kohtumenetluse keel: portugali
   
      Eelotsusetaotluse esitanud kohus
   
   Tribunal Central Administrativo Norte
   
      Põhikohtuasja menetluse pooled
   
   
      Hagejad: Joaquim Fernando Macedo Maia, António Pereira Teixeira, António Joaquim Moreira David, Joaquim Albino Moreira David
   
      Kostja: Fundo de Garantia Salarial, IP
   
      Resolutsioon
   
   Nõukogu 20. oktoobri 1980. aasta direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta, mida on muudetud Euroopa Parlamendi ja nõukogu 23. septembri 2002. aasta direktiiviga 2002/74/EÜ, tuleb tõlgendada nii, et sellega ei ole vastuolus siseriiklikud õigusnormid, mis ei taga nende töötasunõuete väljamaksmist, mis tekkisid tööandja maksejõuetusmenetluse algatamise taotluse esitamisele eelneva kuue kuu jooksul, isegi kui töötajad esitasid enne selle ajavahemiku algust tööandja vastu kohtule hagi, taotledes võlgnetava summa kindlaksmääramist ja selle väljamõistmist.
   
      (1)  ELT C 26, 26.1.2013.